《成都遨乐诗二十一首·三月三日登学射山》
宋代·田况

丽日照芳春，良会重元已。
阳滨修祓除，华林程射技。
所尚或不同，兹俗亦足喜。
门外盛车徒，山半列鄽市。
彩堋飞镝远，醉席歌声起。
回头望城郭，烟蔼相表裹。
秀色满郊原，遥景落川涘。
目倦意犹远，思馀情未已。
登高贵能赋，感物畅幽旨。
宜哉贤大夫，由斯见材美。

作者简介：（1005—1063）信都人，徙居开封，字元均。仁宗天圣间进士。再举贤良方正科。夏竦经略陕西，辟为判官，言治边十四事。历右正言、知制诰。保州之役，以知成德军督诸将攻，坑杀降卒数百人。累官枢密使，以疾罢为尚书右丞，以太子少傅致仕。卒谥宣简。有《儒林公议》。